MINISTERUL TRANSPORTURILOR

**O R D I N Nr.**...............**din……………….**

**pentru completarea Reglementărilor privind inspecția tehnică periodică a vehiculelor înmatriculate sau înregistrate în România – RNTR 1, aprobate prin Ordinul ministrului transporturilor, construcțiilor și turismului nr. 2.133/2005**

**Ministrul transporturilor,**

**Având în vedere:**

* Referatul Direcției Transport Rutier nr. 38995 din 08.10.2019, prin care se supune spre aprobare Ordinul ministrului transporturilor pentru completarea Reglementărilor privind inspecția tehnică periodică a vehiculelor înmatriculate sau înregistrate în România – RNTR 1, aprobate prin Ordinul ministrului transporturilor, construcțiilor și turismului nr. 2.133/2005,

**În conformitate cu:**

* Prevederile art. II alin. (2) din Legea nr. 167/2003 pentru aprobarea Ordonanţei Guvernului nr. 81/2000 privind certificarea încadrării vehiculelor rutiere înmatriculate în normele tehnice privind siguranţa circulaţiei rutiere, protecţia mediului şi folosinţa conform destinaţiei, prin inspecţia tehnică periodică,

**În temeiul:**

* Prevederilor art. 5 alin. (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,

**Emite următorul**

**ORDIN**:

Art. I. -Reglementările privind inspecția tehnică periodică a vehiculelor înmatriculate sau înregistrate în România – RNTR 1, aprobate prin Ordinul ministrului transporturilor, construcțiilor și turismului nr. 2.133/2005, publicat în Monitorul Oficial al României, Partea I, nr. 1.160 din 21 decembrie 2005, cu modificările și completările ulterioare, se completează după cum urmează:

**1.** **La anexa nr. 2 la reglementări litera A, după punctul 7.12 se introduc două noi puncte, punctele 7.13 și 7.14 cu următorul cuprins:**

|  |  |  |  |  |  |  |
| --- | --- | --- | --- | --- | --- | --- |
| „7.13. | Sistem de avertizare la trecerea involuntară peste liniile de separare a benzilor de circulație (dacă este  montat/obligatoriu conform legislaţiei) | Inspecţie vizuală | a)Lipsă sau neconform |  | **X** |  |
| b)Martorul indicator de defecţiuni indică funcţionarea necorespunzătoare a sistemului |  | **X** |  |
| c)Sistemul indică o defecţiune prin interfaţa electronică a vehiculului |  | **X** |  |
| 7.14. | Sistem de avertizare cu privire la somnolența și lipsa de atenție a conducătorului auto (dacă este  montat/obligatoriu conform legislaţiei) | Inspecţie vizuală | a)Lipsă sau neconform |  | **X** |  |
| b)Martorul indicator de defecţiuni indică funcţionarea necorespunzătoare a sistemului |  | **X** |  |
| c)Sistemul indică o defecţiune prin interfaţa electronică a vehiculului |  | **X**” |  |

**2.** **La anexa nr. 5 la reglementări-verso, după linia 7.12 se introduc două noi linii, liniile 7.13 și 7.14 cu următorul cuprins:**

„7.13. a b c

7.14. a b c”

**și la aceste linii se marchează două dreptunghiuri în dreptul coloanei DMa.**

**Art. II. –** Cerințeleprevăzute la pct. 7.13 și 7.14 din anexa nr. 2 la reglementările din Anexa la Ordinul ministrului transporturilor, construcțiilor și turismului nr. 2.133/2005 pentru aprobarea Reglementărilor privind inspecția tehnică periodică a vehiculelor înmatriculate sau înregistrate în România – RNTR 1, cu modificările și completările ulterioare, astfel cum au fost modificate prin prezentul ordin, se aplică la prima inspecție tehnică periodică efectuată după data de 1 ianuarie 2020.

Art. III. - Regia Autonomă „Registrul Auto Român” va duce la îndeplinire prevederile prezentului ordin.

Art. IV. - Prezentul ordin se publică în Monitorul Oficial al României, Partea I.

**MINISTRU**

**Alexandru Răzvan CUC**

**SECRETAR DE STAT**

**Marius HUMELNICU**

**SECRETAR GENERAL**

**Petre NEACȘA**

**DIRECŢIA AVIZARE**

**DIRECTOR**

**Daniela DEUȘAN**

**DIRECŢIA AFACERI EUROPENE ŞI RELAŢII INTERNAŢIONALE**

**DIRECTOR**

**Gabriela SÎRBU**

**DIRECŢIA TRANSPORT RUTIER**

**DIRECTOR**

**Adriana KALAPIS**

**REGISTRUL AUTO ROMÂN**

**DIRECTOR GENERAL**

**George-Adrian DINCĂ**